**Hajdúszoboszlói Polgármesteri Hivatal**

**Gazdasági Iroda**

**4200 Hajdúszoboszló, Hősök tere 1.**

Ügyiratszám: HSZ/30795-2/2023.

**K I V O N A T**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága 2023. október 25-én tartott nyílt ülésének jegyzőkönyvéből**

Napirend

**170/2023. (X.25.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága elfogadta a módosított napirendi javaslatot.**

**Napirend:**

1. Előterjesztés a 6819/1 és a 6819/8 hrsz-ú ingatlanokat érintő kérelemről. (képviselő-testületi ülés 11. napirend)

Előterjesztő: dr. Morvai Gábor jegyző

1. Előterjesztés a 3337/16 és a 3337/17 hrsz-ú ingatlanok telekvásárlási és telekbérlési kérelméről. (képviselő-testületi ülés 12. napirend)

Előterjesztő: dr. Morvai Gábor jegyző

1. Előterjesztés az Aero Club Hajdúszoboszló Sportegyesület éves beszámolójáról. (csak bizottsági anyag)

Előterjesztő: dr. Morvai Gábor jegyző

1. Előterjesztés a Hajdúszoboszlói Városi Televízió részére pótelőirányzat biztosítására. (képviselő-testületi ülés 06. napirend)

Előterjesztő: dr. Morvai Gábor jegyző

1. Előterjesztés a 2023. évi költségvetési rendelet módosítására. (képviselő-testületi ülés 01. napirend)

Előterjesztő: Bárdos Ilona irodavezető

1. Előterjesztés a Kovács Máté Városi Művelődési Központ és Könyvtár Szervezeti és Működési Szabályzatának módosítására. (képviselő-testületi ülés 04. napirend)

Előterjesztő: dr. Morvai Gábor jegyző

1. Előterjesztés a Kovács Máté Városi Művelődési Központ és Könyvtár részére pótelőirányzat biztosítására. (képviselő-testületi ülés 05. napirend)

Előterjesztő: dr. Morvai Gábor jegyző

1. Előterjesztés a Helyi Építészeti-Műszaki Tervtanács létrehozásáról, működési feltételeiről és eljárási szabályairól szóló 13/2019. (V.30.) önkormányzati rendelet módosításáról. (képviselő-testületi ülés 07. napirend)

Előterjesztő: dr. Morvai Gábor jegyző

1. Előterjesztés hiányzó szociális nappali ellátások biztosítására - Rákóczi utca 1. szám - új telephelyéről. (képviselő-testületi ülés 10. napirend)

Előterjesztő: Dede Erika irodavezető

1. Előterjesztés a Csónakázó-tó melletti területrész bérleti szerződéséről. (képviselő-testületi ülés 13. napirend)

Előterjesztő: dr. Morvai Gábor jegyző

1. Előterjesztés a Mutatványos tér pályázati felhívásáról. (képviselő-testületi ülés 14. napirend)

Előterjesztő: dr. Morvai Gábor jegyző

1. Előterjesztés intézményekre vonatkozó vagyonkezelői jog bejegyzéséről. (képviselő-testületi ülés 15. napirend)

Előterjesztő: dr. Morvai Gábor jegyző

1. Előterjesztés a Libagát utcán szükségessé váló fakivágás forrásigényéről. (képviselő-testületi ülés 18. napirend)

Előterjesztő: Szilágyiné Pál Gyöngyi irodavezető

1. Előterjesztés a kosárpálya felújításával kapcsolatosan. (képviselő-testületi ülés 19. napirend)

Előterjesztő: Szilágyiné Pál Gyöngyi irodavezető

1. Előterjesztés az Attila utcai kapubejárók vízelvezetésével kapcsolatos felmérés költségigényéről. (képviselő-testületi ülés 20. napirend)

Előterjesztő: Szilágyiné Pál Gyöngyi irodavezető

1. Előterjesztés a Hajdúszoboszlói Egyesített Óvoda intézményfelújítási kérelméről. (képviselő-testületi ülés 21. napirend)

Előterjesztő: Szilágyiné Pál Gyöngyi irodavezető

1. Tájékoztató menetrendszerinti autóbuszközlekedés kerekasztal egyeztetés eredményéről. (képviselő-testületi ülés 22. napirend)

Előterjesztő: Szilágyiné Pál Gyöngyi irodavezető

1. Előterjesztés a Tour de Hongrie 2024-es versenyéhez történő kapcsolódás tárgyában. (képviselő-testületi ülés 28. napirend)

Előterjesztő: Czeglédi Gyula polgármester

**1. napirend**

***Előterjesztés a 6819/1 és a 6819/8 hrsz-ú ingatlanokat érintő kérelemről. (képviselő-testületi ülés 11. napirend)***

**171/2023. (X.25.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a 6819/1 és a 6819/8 hrsz-ú ingatlanokat érintő kérelemről előterjesztésre vonatkozóan másik ingatlanforgalmi szakértő felkérését az ingatlan forgalmi értékének megállapítására, amennyiben ennek költségét kérelmező vállalja.**

Határidő: 2023. október 26.

Felelős: bizottsági elnök

**2. napirend**

***Előterjesztés a 3337/16 és a 3337/17 hrsz-ú ingatlanok telekvásárlási és telekbérlési kérelméről. (képviselő-testületi ülés 12. napirend)***

**172/2023. (X.25.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a 3337/16 és a 3337/17 hrsz-ú ingatlanok telekvásárlási és telekbérlési kérelméről előterjesztést és határozati javaslatot és javasolja elfogadásra a képviselő-testületnek az alábbiak szerint:**

**a./ Hajdúszoboszló Város Önkormányzatának Képviselő-testülete elviekben hozzájárulását adja a Hajdúszoboszló 3337/16 hrsz-ú ingatlan Liget u. 2. szám szomszédságában lévő terület Lke-3 övezetbe történő átsorolásához oly módon, hogy az új övezeti határ biztosítsa a Liget utcai közterület HÉSZ szerint előírt szélességét. Felkéri a Városi Főépítészt a HÉSZ módosítási eljárás lefolytatására.**

**Hajdúszoboszló Város Önkormányzatának Képviselő-testülete felhatalmazza a Polgármestert a szükséges dokumentumok aláírására.**

**A HÉSZ módosítás költsége a Városi Költségvetés 9. melléklet 15/ÖK sort terheli.**

**b./ Hajdúszoboszló Város Önkormányzatának Képviselő-testülete hozzájárulását adja a 3337/16 hrsz-ú ingatlant érintő HÉSZ módosítás jóváhagyását követően az ingatlan megosztásához.**

**A Képviselő-testület felkéri az Önkormányzati Irodát, hogy az új ingatlan földhivatali ingatlan-nyilvántartásba történő bejegyzését követően készítsen előterjesztést a beépítetlen terület árverésen történő értékesítésére vonatkozóan.**

**Hajdúszoboszló Város Önkormányzatának Képviselő-testülete felhatalmazza a Polgármestert a telekalakítási eljáráshoz szükséges okiratok aláírására.**

**c./ Hajdúszoboszló Város Önkormányzatának Képviselő-testülete elviekben hozzájárulását adja a 3337/16 hrsz-ú ingatlanból a HÉSZ módosításával érintett területrész bérbeadásához az ingatlan árverésen történő értékesítéséig.**

**A Képviselő-testület felkéri az Önkormányzati Irodát, hogy a november testületi ülésre készítsen előterjesztést a bérbeadásra vonatkozó árveréssel kapcsolatban.**

**d./ Hajdúszoboszló Város Önkormányzatának Képviselő-testülete elviekben hozzájárulását adja a 3337/17 hrsz-ú ingatlanból, a Liget u. 2. szám melletti cca. 1600 m2 nagyságú terület haszonbérbe adásához határozatlan időre.**

**A Képviselő-testület felkéri az Önkormányzati Irodát, hogy a november testületi ülésre készítsen előterjesztést a bérbeadásra vonatkozó árveréssel kapcsolatban.**

Határidő: 2023. október 26.

Felelős: bizottsági elnök

**3. napirend**

***Előterjesztés az Aero Club Hajdúszoboszló Sportegyesület éves beszámolójáról. (csak bizottsági anyag)***

**173/2023. (X.25.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága kéri az AERO CLUB Hajdúszoboszló Sportegyesületet, hogy visszamenőleg 2019-től 2023-ig készítse el az éves pénzügyi beszámolókat az egyesület működéséről.**

**A Bizottság kéri, hogy az AERO CLUB Hajdúszoboszló Sportegyesület a repülőtér hasznosításból befolyó bevételek felhasználására, felosztására minden évre vonatkozóan készítsen tervet, a bevételek realizálását követően a tényleges felhasználás módjára tegyen javaslatot és azt terjessze a Bizottság elé.**

**A Bizottság felkéri a Jegyzőt a 2008. évi vagyonhasznosítási szerződés aktualizálására, átdolgozására.**

Határidő: 2023. december 31.

Felelős: jegyző

**4. napirend**

***Előterjesztés a Hajdúszoboszlói Városi Televízió részére pótelőirányzat biztosítására. (képviselő-testületi ülés 06. napirend)***

**174/2023. (X.25.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Hajdúszoboszlói Városi Televízió részére 6.000.000 Ft pótelőirányzat biztosítását a 4200 Hajdúszoboszló Szilfákalja 6-8. szám alatt található adóberendezés cseréjére. A pótelőirányzat forrása a költségvetés általános tartalék kerete.**

Határidő: 2023. október 26.

Felelős: bizottsági elnök

**5. napirend**

***Előterjesztés a 2023. évi költségvetési rendelet módosítására. (képviselő-testületi ülés 01. napirend)***

**175/2023. (X.25.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Hajdúszoboszló Város Önkormányzata Képviselő-testületének az önkormányzat 2023. évi költségvetéséről szóló 7/2023. (II. 23.) önkormányzati rendelete módosítására előterjesztést és melléklete szerinti rendelettervezetet és javasolja elfogadásra a képviselő-testületnek az alábbiak szerint:**

**Rendelettervezet!**

**Hajdúszoboszló Város Önkormányzata Képviselő-testületének .../2023. (X. 26.) önkormányzati rendelete**

**az önkormányzat 2023. évi költségvetéséről szóló 7/2023. (II. 23.) önkormányzati rendelete módosításáról**

**Hajdúszoboszló Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva, az államháztartásról szóló 2011. évi CXCV. törvény, az államháztartásról szóló törvény végrehajtásáról szóló 368/2011. (XII.31.) Kormányrendelet, a Magyarország helyi önkormányzatairól szóló 2011. évi CLXXXIX. törvény, Magyarország 2023. évi központi költségvetéséről szóló 2022. évi XXV. törvény, a jogalkotásról szóló 2010. évi CXXX. törvény, a nemzeti köznevelésről szóló 2011. évi CXC. törvény, valamint Magyarország gazdasági stabilitásáról szóló 2011. évi CXCIV. törvény előírásai és felhatalmazása alapján, az önkormányzat szervezeti és működési szabályzatáról szóló 18/2019. (XI.07.) önkormányzati rendelet 17. § (3) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottsága, valamint a Pénzügyi és Gazdasági Bizottság véleményének kikérésével az Önkormányzat 2023. évi költségvetéséről szóló 7/2023. (II. 23.) önkormányzati rendelete módosításáról a következőket rendeli el:**

**1. §**

**(1) Az önkormányzat 2023. évi költségvetéséről szóló 7/2023. (II. 23.) önkormányzati rendelet 2. § (1) bekezdése helyébe a következő rendelkezés lép:**

**„(1) A képviselő-testület a 2023. évi költségvetés főösszegét 11.103.377 E Ft-ban,**

***a)* 7.046.362 E Ft működési célú bevétellel,**

***b)* 7.014.136 E Ft működési célú kiadással,**

***c)* - 32.226 E Ft működési egyenleggel és**

***d)* 2.525.283 E Ft felhalmozási célú bevétellel,**

***e)* 4.089.241 E Ft felhalmozási célú kiadással,**

***f)* - 1.563.958 E Ft felhalmozási egyenleggel**

**fogadja el.”**

**(2) Az önkormányzat 2023. évi költségvetéséről szóló 7/2023. (II. 23.) önkormányzati rendelet 2. § (12) bekezdése helyébe a következő rendelkezés lép:**

**„(12) Az önkormányzat összes létszámkeretét 493,75 főben állapítja meg a 15. mellékletben felsorolt költségvetési intézmények szerinti részletezésben. Ebből 60 fő a közfoglalkoztatotti átlaglétszám.”**

**2. §**

**(1) Az önkormányzat 2023. évi költségvetéséről szóló 7/2023. (II. 23.) önkormányzati rendelet 1. melléklete helyébe az 1. melléklet lép.**

**(2) Az önkormányzat 2023. évi költségvetéséről szóló 7/2023. (II. 23.) önkormányzati rendelet 2. melléklete helyébe a 2. melléklet lép.**

**(3) Az önkormányzat 2023. évi költségvetéséről szóló 7/2023. (II. 23.) önkormányzati rendelet 3. melléklete helyébe a 3. melléklet lép.**

**(4) Az önkormányzat 2023. évi költségvetéséről szóló 7/2023. (II. 23.) önkormányzati rendelet 4. melléklete helyébe a 4. melléklet lép.**

**(5) Az önkormányzat 2023. évi költségvetéséről szóló 7/2023. (II. 23.) önkormányzati rendelet 5. melléklete helyébe az 5. melléklet lép.**

**(6) Az önkormányzat 2023. évi költségvetéséről szóló 7/2023. (II. 23.) önkormányzati rendelet 6. melléklete helyébe a 6. melléklet lép.**

**(7) Az önkormányzat 2023. évi költségvetéséről szóló 7/2023. (II. 23.) önkormányzati rendelet 7. melléklete helyébe a 7. melléklet lép.**

**(8) Az önkormányzat 2023. évi költségvetéséről szóló 7/2023. (II. 23.) önkormányzati rendelet 8. melléklete helyébe a 8. melléklet lép.**

**(9) Az önkormányzat 2023. évi költségvetéséről szóló 7/2023. (II. 23.) önkormányzati rendelet 9. melléklete helyébe a 9. melléklet lép.**

**(10) Az önkormányzat 2023. évi költségvetéséről szóló 7/2023. (II. 23.) önkormányzati rendelet 10. melléklete helyébe a 10. melléklet lép.**

**(11) Az önkormányzat 2023. évi költségvetéséről szóló 7/2023. (II. 23.) önkormányzati rendelet 11. melléklete helyébe a 11. melléklet lép.**

**(12) Az önkormányzat 2023. évi költségvetéséről szóló 7/2023. (II. 23.) önkormányzati rendelet 12. melléklete helyébe a 12. melléklet lép.**

**(13) Az önkormányzat 2023. évi költségvetéséről szóló 7/2023. (II. 23.) önkormányzati rendelet 13. melléklete helyébe a 13. melléklet lép.**

**(14) Az önkormányzat 2023. évi költségvetéséről szóló 7/2023. (II. 23.) önkormányzati rendelet 14. melléklete helyébe a 14. melléklet lép.**

**(15) Az önkormányzat 2023. évi költségvetéséről szóló 7/2023. (II. 23.) önkormányzati rendelet 15. melléklete helyébe a 15. melléklet lép.**

**3. §**

**Ez a rendelet 2023. október 26-án 14 óra 30 perckor lép hatályba.**

Határidő: 2023. október 26.

Felelős: bizottsági elnök

**6. napirend**

***Előterjesztés a Kovács Máté Városi Művelődési Központ és Könyvtár Szervezeti és Működési Szabályzatának módosítására. (képviselő-testületi ülés 04. napirend)***

**176/2023. (X.25.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja és javasolja a Képviselő-testületnek elfogadásra a Kovács Máté Városi Művelődési Központ és Könyvtár 2. sz. mellékletben kiadott, módosítással egybeszerkesztett Szervezeti és Működési Szabályzatát.**

Határidő: 2023. október 26.

Felelős: bizottsági elnök

**177/2023. (X.25.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja és javasolja a Képviselő-testületnek elfogadásra, hogy a Kovács Máté Városi Művelődési Központ és Könyvtár a 2024. évi költségvetés terhére a 2023. évben előzetesen megkötött, a pénzügyi rendszerben jövő évi kötelezettségvállalásként rögzítésre kerülő, előzetesen forrást nem igénylő szerződésekre kötelezettséget vállaljon, legfeljebb 60 millió forint erejéig.**

Határidő: 2023. október 26.

Felelős: bizottsági elnök

**7. napirend**

***Előterjesztés a Kovács Máté Városi Művelődési Központ és Könyvtár részére pótelőirányzat biztosítására. (képviselő-testületi ülés 05. napirend)***

**178/2023. (X.25.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja és javasolja a Képviselő-testületnek elfogadásra a Kovács Máté Városi Művelődési Központ és Könyvtár részére 2.000.000 Ft pótelőirányzat biztosítását a „Hajdúszoboszlóra költözik a Mikulás” program megszervezésére. A pótelőirányzat forrása a költségvetési rendelet 12. sz. táblázat Civil szervezetek pályázati alap sora.**

Határidő: 2023. október 26.

Felelős: bizottsági elnök

**8. napirend**

***Előterjesztés a Helyi Építészeti-Műszaki Tervtanács létrehozásáról, működési feltételeiről és eljárási szabályairól szóló 13/2019. (V.30.) önkormányzati rendelet módosításáról. (képviselő-testületi ülés 07. napirend)***

**179/2023. (X.25.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Hajdúszoboszló Város Önkormányzata Képviselő-testületének a Helyi Építészeti-Műszaki Tervtanács létrehozásáról, működési feltételeiről és eljárási szabályairól szóló 13/2019. (V.30.) önkormányzati rendelete módosítására előterjesztést és melléklete szerinti rendelettervezetet és javasolja elfogadásra a képviselő-testületnek az alábbiak szerint:**

**Rendelettervezet!**

**„Hajdúszoboszló Város Önkormányzata Képviselő-testületének .../2023. (X. 26.) önkormányzati rendelete**

**a Helyi Építészeti-Műszaki Tervtanács létrehozásáról, működési feltételeiről és eljárási szabályairól szóló 13/2019 (V.30.) önkormányzati rendelete módosításáról**

Hajdúszoboszló Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdésének 4. pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. pontjában meghatározott feladatköreiben eljárva, az önkormányzat szervezeti és működési szabályzatáról szóló 18/2019. (XI.07.) önkormányzati rendelet 17. § (3) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Jogi, Igazgatási és Ügyrendi Bizottsága, Pénzügyi és Gazdasági Bizottság, valamint Városfejlesztési és Műszaki Bizottsága véleményének kikérésével a Helyi Építészeti-Műszaki Tervtanács létrehozásáról, működési feltételeiről és eljárási szabályairól szóló 13/2019. (V.30.) önkormányzati rendelete módosításáról a következőket rendeli.

**1. §**

A Helyi Építészeti-Műszaki Tervtanács létrehozásáról, működési feltételeiről és eljárási szabályairól szóló 13/2019 (V.30.) önkormányzati rendelet 4. § (3) bekezdése helyébe a következő rendelkezés lép:

„(3) A Tervtanács keret tagjainak száma – az elnököt is ide számítva legalább 5, de legfeljebb 10 fő.”

**2. §**

A Helyi Építészeti-Műszaki Tervtanács létrehozásáról, működési feltételeiről és eljárási szabályairól szóló 13/2019 (V.30.) önkormányzati rendelet 15. § (4) bekezdése helyébe a következő rendelkezés lép:

„(4) A tiszteletdíj mértéke tervtanácsi ülésenként bruttó 45.000.- Ft, a (3) bekezdés b) pontja szerinti személy esetében szakvéleményenként bruttó 30.000.- Ft.”

**3. §**

Ez a rendelet 2023. november 1-jén lép hatályba.”

Határidő: 2023. október 26.

Felelős: bizottsági elnök

**9. napirend**

***Előterjesztés hiányzó szociális nappali ellátások biztosítására - Rákóczi utca 1. szám - új telephelyéről. (képviselő-testületi ülés 10. napirend)***

**180/2023. (X.25.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a** **hiányzó szociális nappali ellátások biztosítására - Rákóczi utca 1. szám - új telephelyéről előterjesztést és határozati javaslatot és javasolja elfogadásra a képviselő-testületnek az alábbiak szerint:**

**Hajdúszoboszló Város Önkormányzatának Képviselő-testülete támogatja a hiányzó, nappali szociális ellátások biztosítását a szociális igazgatásról és szociális ellátásokról szóló 1993. évi III. törvény 65/F.§-a alapján. A szenvedélybeteg és a hajléktalanok nappali ellátásának biztosításához a 4200 Hajdúszoboszló, Rákóczi utca 1. szám alatti, hrsz: 6203 önkormányzati tulajdonú ingatlant jelöli ki.**

**Az ingatlan felmérésére, az átalakítás műszaki terveinek elkészítésére bruttó 3.000 E Ft összeget biztosít a 2023. évi városi költségvetés általános tartalék kerete terhére. Az átalakítás műszaki tervdokumentációja és költségvetése alapján dönt a Képviselő-testület a kivitelezési munkálatok megkezdéséről.**

Határidő: 2023. október 26.

Felelős: bizottsági elnök

**10. napirend**

***Előterjesztés a Csónakázó-tó melletti területrész bérleti szerződéséről. (képviselő-testületi ülés 13. napirend)***

**181/2023. (X.25.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Csónakázó-tó melletti területrész bérleti szerződéséről előterjesztést és határozati javaslatot és javasolja elfogadásra a képviselő-testületnek az alábbiak szerint:**

**A Képviselő-testület felkéri a Polgármestert, hogy a Hajdúszoboszló 2475/19 hrsz-ú ingatlan József Attila utca és a Csónakázó-tó közötti szakaszán található területrészének hasznosítására irányuló bérleti szerződést kösse meg visszamenőleg 2023. október 1. napjával a Ringató Gastro Kft-vel olyan formában, hogy abban a bontó feltétel 2024. március 29. napján következzen be. Az Önkormányzat kijelenti, hogy elismeri a bérlő területhasználatra vonatkozó jogát, és a bérleti szerződés egyéb rendelkezéseit továbbra is érvényben tartja az abban meghatározott feltételek szerint.**

**A Képviselő-testület felhatalmazza a Polgármestert a bérleti szerződés aláírására.**

Határidő: 2023. október 26.

Felelős: bizottsági elnök

**11. napirend**

***Előterjesztés a Mutatványos tér pályázati felhívásáról. (képviselő-testületi ülés 14. napirend)***

**182/2023. (X.25.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Mutatványos tér pályázati felhívásáról előterjesztést és határozati javaslatot és javasolja elfogadásra a Képviselő-testületnek az alábbiak szerint:**

**Hajdúszoboszló Város Önkormányzatának Képviselő-testülete a 2497/2, 2496/3, 2496/4 és 2496/5 hrsz-ú ingatlanok által lehatárolt terület hasznosítására vonatkozó módosított pályázati felhívással egyetért, és felkéri az Önkormányzati Irodát a versenyeztetési eljárás lefolytatására.**

Határidő: 2023. október 26.

Felelős: bizottsági elnök

**12. napirend**

***Előterjesztés intézményekre vonatkozó vagyonkezelői jog bejegyzéséről. (képviselő-testületi ülés 15. napirend)***

**183/2023. (X.25.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága hozzájárulását adja, hogy az Önkormányzat tulajdonában álló, jelen előterjesztés mellékletében felsorolt intézményekkel a Polgármester vagyonkezelési szerződést kössön, ezt követően pedig az intézmények javára vagyonkezelői jogot jegyeztessen be a földhivatali ingatlan-nyilvántartásba.**

**A Bizottság javasolja a Képviselő-testületnek a Polgármester felhatalmazását a szükséges okiratok aláírására, és felkéri az Önkormányzati Irodát a földhivatali eljárás lefolytatására.**

Határidő: 2023. október 26.

Felelős: bizottsági elnök

**13. napirend**

***Előterjesztés a Libagát utcán szükségessé váló fakivágás forrásigényéről. (képviselő-testületi ülés 18. napirend)***

**184/2023. (X.25.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Tokay utca 57. sz. ingatlanon lévő csarnoképület melletti 8 db nyárfa kivágását, és javasolja a képviselő-testületnek bruttó 1.650.000 Ft keretösszeg biztosítását a 2023. évi városi költségvetés tartalékkerete terhére.**

Határidő: 2023. október 26.

Felelős: bizottsági elnök

**14. napirend**

***Előterjesztés a kosárpálya felújításával kapcsolatosan. (képviselő-testületi ülés 19. napirend)***

**185/2023. (X.25.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Szilfákalja 33. sz. alatti lakótömb mögött található kosárlabdapálya (streetball) burkolatának felújítását.**

**A Bizottság javasolja a képviselő-testületnek a felújításhoz szükséges műszaki tervdokumentáció elkészíttetésére legfeljebb 600 E Ft összeg biztosítását a 2023. évi városi költségvetés tartalékkerete terhére.**

**A megvalósításhoz szükséges fedezetet - közbeszerzési tanácsadói és műszaki ellenőri szolgáltatás, valamint a kivitelezési költségek - a 2024. évi városi költségvetésben tervezni szükséges.**

Határidő: 2023. október 26.

Felelős: bizottsági elnök

**15. napirend**

***Előterjesztés az Attila utcai kapubejárók vízelvezetésével kapcsolatos felmérés költségigényéről. (képviselő-testületi ülés 20. napirend)***

**186/2023. (X.25.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja az Attila utca komplett útfelújítási, csapadékvíz elvezetési tervének elkészítését. A Bizottság javasolja a képviselő-testületnek a 2023. évi városi költségvetés általános tartalékkerete terhére 2,6 millió Ft keretösszeg biztosítását a feladat ellátására.**

Határidő: 2023. október 26.

Felelős: bizottsági elnök

**16. napirend**

***Előterjesztés a Hajdúszoboszlói Egyesített Óvoda intézményfelújítási kérelméről. (képviselő-testületi ülés 21. napirend)***

**187/2023. (X.25.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Mesevár Óvoda (4200 Hajdúszoboszló, Kovács Gyula utca 24.) előterjesztés szerinti felújítási munkálatai elvégzését, melyre legfeljebb 3.960.052 Ft keretösszeg biztosítását javasolja a 2023. évi városi költségvetés általános tartalék keret terhére.**

Határidő: 2023. október 26.

Felelős: bizottsági elnök

**17. napirend**

***Tájékoztató menetrendszerinti autóbuszközlekedés kerekasztal egyeztetés eredményéről. (képviselő-testületi ülés 22. napirend)***

**188/2023. (X.25.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága** **a menetrendszerinti autóbuszközlekedés kerekasztal egyeztetésről szóló tájékoztató anyagban foglaltakat tudomásul veszi, a helyi közlekedés hatékonyabb és költségtakarékosabb üzemeltetése érdekében a Volánbusz Zrt-vel történő párbeszédet a továbbiakban is fontosnak tartja.**

Határidő: 2023. október 26.

Felelős: bizottsági elnök

**18. napirend**

***Előterjesztés a Tour de Hongrie 2024-es versenyéhez történő kapcsolódás tárgyában. (képviselő-testületi ülés 28. napirend)***

**189/2023. (X.25.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Tour de Hongrie 2024-es versenyéhez történő kapcsolódás tárgyában előterjesztést és határozati javaslatot és javasolja elfogadásra az alábbiak szerint:**

**Hajdúszoboszló Város Önkormányzatának Képviselő-testülete támogatja, hogy Hajdúszoboszló városa a Tour de Hongrie 2024-es körversenyéhez csatlakozzon, figyelembe véve a Vuelta Sportiroda javaslatát is.**

**A Képviselő-testület felhatalmazza a polgármestert a szükséges további egyeztetések lefolytatására, és - sikeres tárgyalások végén - az ennek nyomán megkötendő támogatási szerződés aláírására.**

**Hajdúszoboszló Város Önkormányzatának Képviselő-testülete felkéri a polgármestert, hogy pozitív döntés esetén a 2024. évi városi költségvetés előkészítésekor tervezze be a Vuelta Kft. felé fizetendő szervezői díj (támogatás) összegét.”**

Határidő: 2023. október 26.

Felelős: bizottsági elnök

**K.m.f**

**Harsányi István sk. Mester József sk.**

 ***bizottsági elnök bizottsági elnökhelyettes***

A kivonat hiteléül:

Hajdúszoboszló, 2023. november 08.

Balla Lászlóné

 *leíró*